किडनैप किया, फिर गला काटकर जमीन में दफनाया; कोर्ट ने उम्र कैद की सजा सुनाई
Jasmeen Kaur Murder Australia Indian Nursing Student Murder Case Update;  ऑस्ट्रेलिया से श्रद्धा वालकर जैसा हत्याकांड सामने आया है। शादी करने से मना करने पर एक 21 साल की इंडियन नर्सिंग स्टूडेंट की हत्या कर दी गई।
ऑस्ट्रेलिया से श्रद्धा वालकर जैसा हत्याकांड सामने आया है। शादी करने से मना करने पर एक 21 साल की इंडियन नर्सिंग स्टूडेंट की हत्या कर दी गई। आरोपी ने विक्टिम के हाथ-पैर बांधकर पहले उसको किडनैप किया, फिर गला काटा और जमीन में दफना दिया।
मीडिया रिपोर्ट्स के मुताबिक, आरोपी विक्टिम का एक्स बॉयफ्रेंड है और वो उसे लंबे समय से परेशान कर रहा था। बुधवार को ऑस्ट्रेलिया की कोर्ट में हुई सुनवाई के दौरान यह बातें सामने आई हैं। आरोपी को उम्र कैद की सजा सुनाई गई है।
आरोपी ने विक्टिम को वर्क-स्पेस से किडनैप किया था
मीडिया रिपोर्ट्स के मुताबिक, मृतका का नाम जैसमीन कौर था। वो एडिलेड शहर में रहती थी। आरोपी तारिकजोत सिंह ने 5 मार्च 2021 को शहर में स्थित उसके वर्क-स्पेस (काम करने की जगह) से उसे किडनैप किया था। इसके बाद उसने केबल से उसके हाथ-पैर बांधे और कार की डिग्गी में डाल लिया।
तारिकजोत, जैसमीन को इसी हालत में 400 मील, यानी 643 किलोमीटर दूर सुदूर फ्लिंडर्स रेंज ले गया। यहां एक सुनसान जगह देखकर पहले तो आरोपी ने उसके गले पर कई कट मारे। फिर उसे जिंदा ही जमीन में दफना दिया। 6 मार्च को ऑक्सीजन की कमी के कारण उसकी मौत हो गई।
आरोपी ने पहले आत्महत्या की बात बताई थी
बीते साल, बेटी के लापता होने को लेकर उसकी मां ने शिकायत दर्ज कराई थी। मां ने तारिकजोत पर बेटी को परेशान करने, अपहरण और हत्या का आरोप लगाया था। शुरुआती जांच में तारिजोत ने जैसमीन की हत्या की बात से इनकार कर दिया था।
उसने पुलिस को बताया था कि जैसमीन ने आत्महत्या की थी और उसने सिर्फ उसके शव को दफनाया था। हालांकि, इस साल फरवरी में केस चलने से पहले तारिजोत ने अपना गुनाह कबूल कर लिया था। उसने उस जगह की भी जानकारी दी थी, जहां उसने जैसमीन का सामान और बॉडी दफनाई थी।
सामान और बॉडी मिलने के बाद पुलिस ने आरोपी को गिरफ्तार कर लिया और कोर्ट में पेश किया। आरोपी को जेल भेज दिया गया है।